28/07/2016 | Administración LocalMunicipal
Porto do Son
Aprobación da convocatoria e bases para a concesión de subvencións a clubs deportivos de Porto do Son

Por resolución do 22/07/2016, a Alcaldía do Concello de Porto do Son aprobou a convocatoria e as Bases para a concesión de subvencións a clubs deportivos de Porto do Son, que son do seguinte teor: 1.- É obxecto das presentes bases regular as normas polas cales se rexerá a concesión en concorrencia competitiva de subvención aos clubs deportivos deste Concello para sufragar parte dos gastos que lles ocasione a promoción en actividades deportivas de interese municipal e a participación en competicións deportivas.2.- Son gastos subvencionables os correspondentes a: - Organización de competicións deportivas federadas. - Fichas federativas. - Inscrición en competicións. - Gastos de funcionamento dos clubs. En ningún caso o seu custo poderá ser superior ao valor de mercado. Os tributos son gastos subvencionables cando o beneficiario da subvención abónaos efectivamente. En ningún caso considéranse gastos subvencionables os impostos indirectos cando sexan susceptibles de recuperación ou compensación nin os impostos persoais sobre a renda. A contía global das subvencións será acordada anualmente pola Xunta de Goberno con cargo ao crédito da partida 341 48900 do orzamento municipal vixente, e non poderá superar a contía global de 10.000,00 euros. Este importe será repartido entre os clubs solicitantes segundo os criterios que se establecen na base sexta, sen que a concesión implique para os beneficiarios dereito ningún para anos posteriores.1.- Poderán solicitar estas axudas reguladas pola presente convocatoria as asociacións e entidades deportivas sen ánimo de lucro validamente constituídas, con domicilio social no Concello de Porto do Son e inscritas no Rexistro Municipal de Asociacións que se atopen nalgún dos seguintes supostos: a) Que realicen actividades de interese municipal e certifiquen un mínimo de 20 deportistas federados, dos cales o 75% residan en Porto do Son. Para estes efectos computaranse as licenzas escolares (Programa Xogade de Deporte en Idade Escolar da Secretaría Xeral para o Deporte da Xunta de Galicia) e os socios ou membros de clubs participantes en actividades non regradas ou non federadas. b) Que permitan a participación na súa actividade a nenos fillos de socios e non socios. c) Que participen como mínimo no 50% dos eventos federados e non federados nos que están inscritos. d) Que desenvolvan a súa actividade como mínimo durante 10 meses ó ano, con períodos de adestramentos, adestradores e horarios de adestramentos fixos e semanais. e) Que teñan actividades de deporte base ou de competición federada en ditas categorías. f) Non ter sido expulsado da competición por sanción en todas as categorías ou darse de baixa na competición en todas as categorías.2.- Ademais das condicións detalladas no parágrafo anterior deberán: - Non ter pendente de xustificar ningunha subvención concedida polo Concello de Porto do Son. - Atoparse ao corrente no cumprimento das súas obrigas tributarias e coa Seguridade Social. - Non atoparse incursas en ningunha causa de incompatibilidade ou prohibición das mencionadas no art.13 da Lei 38/2003, do 17 de novembro, xeral de subvencións.1.- O procedemento de concesión das subvencións iniciarase coa solicitude previa do club interesado nun formulario, que lle facilitará a Administración municipal (anexo I), acompañado da documentación complementaria correspondente. Presentarase no Rexistro Municipal.2.- O prazo para a presentación de solicitudes será de 15 días hábiles desde publicación no BOP destas bases. A partires desta data non serán admitidas a trámite máis solicitudes, non obstante, a Xunta de Goberno Local poderá establecer outros prazos por razóns que deberán xustificarse no acordo.3.- Documentación a presentar polos solicitantes: Xunto coa solicitude os interesados deberán presentar a seguinte documentación: A.- Documentación xustificativa dos requisitos de carácter xeral: 1. Certificación da Federación correspondente en que conste que o club solicitante se atopa na actualidade de alta con actividade propia (folla adxunta) 2. Certificacións expedidas pola Axencia Tributaria, estatal e autonómica, e a Tesourería Xeral da Seguridade Social de estar ó corrente e sen débedas coas citadas administración referido ó momento da presentación da documentación. B.- Documentación xustificativa para avaliar e ponderar a contía da subvención: 1. Certificación da federación correspondente na que conste o número de fichas federativas ou no seu caso documento de inscrición no Programa Xogade de Deporte en Idade Escolar da Secretaría Xeral para o Deporte da Xunta de Galicia expedidas na tempada xa rematada e por categorías. Así como a listaxe de inscrición da actividade non regrada/ federada coa adxunto do xustificante de pago da inscrición por participante/actividade.2. Certificación do club onde conste o número de adestradores titulados que imparten adestramentos nas distintas categorías, acompañada das copias dos seus títulos.3. Certificación federativa na que conste a categoría en que militaron os distintos equipos da entidade durante a tempada xa rematada.4. Memoria deportiva asinada polo presidente do club onde se describirán as actividades realizadas e as competicións en que se participou na tempada anterior, o número de deportistas participantes, cantidade de socios, así como os resultados xerais, títulos e clasificacións obtidas.5. Memoria deportiva da escola deportiva, que poderá estar incluída dentro da memoria deportiva pero nun apartado específico.6. Memoria económica, asinada polo presidente, onde detallen os gastos e ingresos anuais da tempada actual clasificados por actividades.7. Outros datos de interese que xustifiquen o cumprimento dos requisitos para ter a condicións de beneficiarios das axudas.1.- O Departamento de Deportes comprobará que as xustificacións se presenten nos prazos fixados e comprobaraas formalmente, podendo requirir ao beneficiario para que emende defectos, complete a documentación ou amplíe a información. O Departamento de Deportes emitirá un informe de avaliación das solicitudes de concesión de subvencións seguindo os criterios que a continuación se sinalan: a) O reparto de puntos realizarase atendendo o número de equipos federados ou en competición do programa Xogade segundo a categoría e ao número de fichas federadas ou en competición en programa Xogade dentro de cada categoría, así como o número de socios participantes en actividade non regrada/non federada. Con este reparto de puntos inténtase premiar aos clubs con maior deporte base.1. Os equipos puntúanse segundo a súa categoría e zona onde compitan segundo o baremo seguinte: 2. As fichas e participantes de actividade non federada/non regrada puntúanse segundo a categoría e a zona onde compitan co baremo seguinte para categoría masculina, e cun 0,2 a maiores para categoría feminina b) Aqueles clubs que teñan adestradores titulados que dirixan equipos, independentemente da categoría, e o acrediten coa copia do título oficial, seranlle outorgados 2 puntos por cada adestrador titulado sen que o número máximo de adestradores poida ser maior que o número de equipos do club.2.- Non se outorgará puntuación polas categorías nas que o club fose sancionado coa expulsión da competición ou a se dese de baixa.3.- Unha vez puntuados todos os equipos, adestradores titulados e fichas por categorías, sumaranse todos os puntos dos clubs. Constituirase unha comisión valoración para a avaliación definitiva das solicitudes e proposta de outorgamento de axudas, á vista do informe previo elaborado polo Departamento de Deportes. A comisión de valoración estará integrada por: a) Presidente: o Alcalde- Presidente ou concelleiro no que delegue. b) Vogais: - O Concelleiro de Deportes. - O Técnico de Deportes. c) Secretario: un funcionario do concello.1.- A Xunta de Goberno Local, con base na documentación achegada polos clubs, e a proposta da Comisión de Avaliación, previo o informe da Intervención municipal, resolverá sobre a concesión das subvencións. A resolución de concesión notificarase aos interesados, de acordo co previsto na normativa reguladora do procedemento administrativo común. A falla de notificación expresa entenderase que ten carácter desestimatorio da solicitude. Cando os importes das subvencións concedidas, individualmente consideradas, sexan de contía igual ou superior a 3.000,00 euros serán publicadas no BOP.2.- O importe da subvención outorgada non superará o 18% do total da consignación orzamentaria e, en ningún caso, poderá ser de tal contía que, en concorrencia con subvencións ou axudas doutros organismos públicos ou privados, supere o custo total da actividade a desenvolver pola entidade beneficiaria.1.- De acordo co establecido no art.27 da Lei xeral de subvencións e no 61 do seu regulamento, a reformulación de solicitudes realizarase de forma automática, de xeito que, se o importe da subvención é inferior ó solicitado polo beneficiario, o orzamento subvencionado que deberá ser xustificado posteriormente, determinarase dividindo a contía da subvención concedida polo coeficiente de financiamento proposto polo beneficiario.2.- Despois da notificación da resolución de concesión, e trala solicitude razoada do beneficiario da subvención, poderá autorizarse a reformulación da solicitude inicial, mediante o cambio dos obxectivos ou conceptos concretos que se detallan na memoria ou orzamento da solicitude, sempre que se manteña a finalidade da subvención. Esta solicitude deberá presentarse no prazo de tres meses dende a notificación da concesión e será obxecto de resolución da Alcaldía, logo da proposta previa da comisión avaliadora que deberá ter en conta as seguintes circunstancias: – Se o orzamento da nova actividade é superior ou igual ó orzamento subvencionado inicial, manteranse as mesmas condicións da subvención concedida: coeficiente de financiamento, importe da subvención e orzamento subvencionado. – Se o orzamento da nova actividade é inferior ó orzamento subvencionado inicial, a comisión avaliadora, logo do informe previo do Departamento de Cultura, deberá determinar o novo importe da subvención e o novo orzamento subvencionado, que serán inferiores ós inicialmente establecidos, e o novo coeficiente de financiamento.1.- Os beneficiarios da subvencións están obrigados a: - Realizar as actividades que fundamentaron a concesión da subvención e acreditar a súa realización. - Xustificar o cumprimento dos requisitos, así como a realización da actividade e o cumprimento da finalidade que determinen a concesión da subvención. - Destinar a subvención exclusivamente aos fins para os que foi concedida, quedando expresamente prohibida calquera alteración do destino non autorizada polo Concello. - Someterse ás actuacións de comprobación do Concello da efectiva realización das actividades para as que se concede a subvención. - Comunicar ao órgano concedente a obtención doutras subvencións ou recursos públicos e/ou privados que financien as actividades subvencionadas. Esta comunicación deberá efectuarse tan pronto como se coñeza e, en todo caso, con anterioridade á xustificación da aplicación dada aos fondos percibidos. - Facilitar canta información sexa requirida polo Concello, polo Tribunal de Contas ou a Intervención municipal. - Acreditar que está ao corrente das súas obrigas fiscais co Concello, das súas obrigas tributarias e fronte á Seguridade Social, situación a primeira que se apreciará de oficio por este Concello. Poderase simplificar a acreditación do cumprimento das obrigas tributarias e coa Seguridade Social, mediante a presentación dunha declaración responsable, cando a contía outorgada a cada beneficiario non supere na convocatoria 3.000 euros, tal e como se establece no artigo 24 do Real decreto 887/2006, do 21 de xullo. - Conservar os documentos xustificativos da aplicación dos fondos recibidos. - Cumprir con calquera outra obriga reflectida no artigo 14 da Lei xeral de subvencións. - Os beneficiarios de subvencións terán que levar na súa vestimenta (chándal e camiseta de competición) o escudo do Concello de Porto do Son e, en caso de dispoñer de transporte, o vehículo incluirá un adhesivo ou cartel identificativo co escudo do Concello de Porto do Son.2.- O incumprimento dalgunha destas obrigas ou a falsidade dos datos achegados coa solicitude poderán dar lugar á suspensión do pago da subvención ou ao seu reintegro.1.- O importe da subvención anual deberá xustificarse antes do 1 de novembro do ano en curso.2.- A xustificación da subvención realizarase coa presentación da seguinte documentación: A.- Declaración responsable ou certificación que acredite o cumprimento da finalidade da subvención mediante a realización das actividades para as que foi concedida, indicando cada unha delas e o custo e as facturas pagadas. B.- Declaración responsable ou certificación onde conste que a suma dos importes da subvención outorgada polo concello e o das concedidas por outras Administracións Públicas non superou o importe total dos gastos. C.- Acreditación de que o beneficiario está ao corrente nas súas obrigas tributarias e coa Seguridade Social, e será suficiente para aquelas subvencións que non superen os 3.000,00 euros, consideradas individualmente, unha declaración responsable do representante do beneficiario. D.- Xustificación dos gastos: efectuarase cos seguintes documentos, correspondentes ao ano natural de que se trata: 1. Conta xustificativa comprensiva con detalle da totalidade das partidas de gasto e as súas correlativas descriptivas dos ingresos que as financian 2. Facturas referenciadas ó punto anterior, que cumpran cos requisitos regulamentarios, expedidas ó nome do club, onde consten a obra, subministración ou servizo prestado polo proveedor.3. Nóminas e documentos TC1 e TC2 da Seguridade Social do persoal.4. Documentos que acrediten o pagamento efectivo dos gastos xustificados con anterioridade á finalización do período de xustificación. Se deberá acreditar debidamente o pago das factuaras ós provedores da seguinte forma: - pago mediante transferencia bancaria mediante copia o extracto onde conste número, entidade bancaria, da mesma metálico - talón: copia onde conste número de serie, entidade bancaria e data do mesmo - excepcionalmente pago en metálico ata 2.500€: nome, datos fiscais e domicilio da persoa física ou xurídica que se responsabiliza de ter recibido o pago da cantidade e conformidade do provedor na factura ou recibo. Nos pagos feitos a profesionais por servizos prestados deberá constar na factura a retención feita en concepto de IRPF. No seu caso, declaración responsable do presidente da entidade beneficiaria, facendo constar que a entidade non presenta declaracións de IVE, polo que os correspondentes importes pagados de IVE por gastos subvencionables ós que se refire a xustificación da subvención, non son recuperables nin compensables pola entidade.5. Naqueles supostos en que a natureza da actividade subvencionada e os gastos correntes que xere o fagan aconsellable, poderase admitir, de xeito excepcional, como xustificante calquera outro documento admitido en dereito que acredite a realización da actividade obxecto da subvención e a aplicación dos fondos recibidos. Os documentos deberán ser orixinais ou tratarse de copias compulsadas.3.- Non se admitirán xustificantes que non teñan relación directa con gastos derivados de actividades que se subvencionan nin cos criterios polos cales se avaliaron os seus importes nin que na súa data sexa de exercicio diferente ao da concesión. Os beneficiarios deberán presentar xustificantes pola totalidade dos gastos efectuados para cada unha das actividades subvencionadas. De non ser así, o Concello modificará as contías en proporción ao efectivamente xustificado. Os documentos xustificativos corresponderán aos gastos realizados entre 1 de setembro de 2015 e ata o día 1 de setembro do ano corrente.4.- De non xustificarse a subvención antes do 1 de novembro, entenderase que o beneficiario desiste da súa petición e iniciarase o expediente de anulación do compromiso de gasto ou para o reintegro das cantidades percibidas e non xustificadas. Se unha vez requirido o reintegro das cantidades indebidamente percibidas polo club, este non se produce dentro dos prazos establecidos, procederase pola vía executiva cos xuros de constrinximento que correspondan. Para todo o non previsto nestas bases estarase ao disposto na Lei 38/2003, do 17 de novembro, xeral de subvencións, Lei e demais disposicións de réxime local.5.- Para os efectos de xustificación das subvencións, defínese o coeficiente de financiamento como o cociente entre o importe da subvención solicitada e o importe do orzamento calculado de gastos. A aplicación deste coeficiente ao importe da subvención concedida dará lugar ao orzamento subvencionado que será o que se teña que xustificar para poder cobrar a subvención; é dicir: Orzamento subvencionado = Importe subvención concedida/Cf. No caso de ter outras subvencións para o mesmo obxecto que, en concorrencia coa subvención do Concello, teñan un importe superior á cantidade resultante do cálculo anterior, o orzamento subvencionado será a suma das subvencións.6.- A aprobación da xustificación presentada polos beneficiarios e a ordenación do pago da subvención corresponderá ao Alcalde- Presidente, previo informe de Intervención. O pagamento das subvencións efectuarase, con carácter xeral, logo de aprobarse a súa xustificación. Non obstante, poderá anticiparse a totalidade do importe da subvención mediante resolución da Alcaldía, previa solicitude e coa xustificación de ao menos o 50% do importe que se percibe anticipadamente. O pago da subvención efectuarase mediante ingreso na conta designada polo beneficiario. En todos os casos, cando o beneficiario sexa debedor da Entidade Local, poderase efectuar a compensación do pago da subvención coas débedas do beneficiario. Procederá o reintegro do total ou parte das cantidades percibidas dende o momento do pago da subvención, nos casos previstos nos artigos 36 e 37 da Lei 38/2003, xeral de subvencións. Os beneficiarios das subvencións quedarán sometidos ás responsabilidades e réxime sancionador establecido nos capítulos I e II do título IV da Lei 38/2003, do 17 de novembro, xeral de subvencións, e no artigo 40 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e demais normas concordantes. Para o non previsto nesta convocatoria será de aplicación o disposto na Lei 38/2003, do 17 de novembro, xeral de subvencións, o Real decreto 887/2006, do 21 de xullo, polo que se aproba o Regulamento da Lei xeral de subvencións e a Lei 9/2007, do 13 de xuño, de subvencións de Galicia e nas bases para a execución do orzamento xeral do Concello de Porto do Son correspondente ao exercicio 2016. ALCALDE DO ILMO. CONCELLO DE PORTO DO SON **** Lugar e data:_________________________________________ Sinatura: ____________________________________________ Requisitos da factura: 1 Número de factura.2 Datos referidos ao/a expedidor/a e destinatario/a da factura: nome apelidos ou denominación social da entidade; NIF/CIF; domicilio, poboación, código postal e concello.3 Concepto e prezo total con IVE, que estará detallado, incluído ou exento.4 Lugar e data de emisión da factura. Don/a………………………………………………………………………………………………………………………………. Con DNI……………………. actuando en representación de……………………………………………………………………………………………………………………………. DECLARO: 1 Que non me atopo incurso en ningún dos supostos de incompatibilidade aos que se refire o artigo 13.2d) da Lei xeral de subvencións.2 Que a entidade ou organismo ao que represento non se atopa incurso en ningunha das prohibicións de obtención de subvencións, asino esta declaración: E para que conste, para os efectos previstos no artigo 13 da lei 38/2003, do 12 de novembro, xeral de subvencións, asino esta declaración. Porto do Son,…………. de…………………………………………. de 2015 ………………………………………………………. (sinatura) Porto do Son, a ………de………………………de 2016.” Contra este acordo poderá interpoñerse potestativamente recurso de reposición perante a Alcaldía, no prazo dun mes, a contar desde o seguinte día hábil á publicación deste anuncio. Transcorrido un mes dende a interposición do recurso se non se notificou a súa resolución expresa, terase por desestimado e poderá interpoñerse recurso contencioso- administrativo ante o Xulgado do Contencioso- Administrativo, no prazo de 6 meses a contar dende o día seguinte a aquel no que tería que resolverse o recurso de reposición, na forma e cos requisitos esixidos na Lei 29/1998, de 13 de xullo, reguladora da Xurisdición Contencioso- Administrativa. Para o caso de desestimarse o recurso de reposición, o prazo para interpoñer o recurso contencioso- administrativo será de dous meses. De todos os xeitos, pódese interpor directamente o recurso contencioso- administrativo ante o órgano da Xurisdición Contencioso- Administrativa, no prazo de dous meses a contar dende o seguinte día hábil ao da publicación. Todo iso sen prexuízo da interposición de calquera outro recurso que o interesado estime pertinente. Porto do Son, 22 de xullo de 2016. O Alcalde- Presidente, Asdo. José Luis Oujo Pouso.